  Виталий Пронин 14-тӥ -17-тӥ оштолэзе Ижысь шор площадьын радъяськоз «Туризм. Спорт. Шутэтскон» адӟытон. Адӟытонэ пырисько Россиысь 10 улосвылъёс, одӥг липет улысь адӟыны луоз 62 (47-ез соос пӧлысь Удмуртиысь) предприятиослэсь, огазеяськонъёслэсь вузъёссэс. Туризмъя, спортъя но шутэтсконъя компаниосын валче асьсэ  уженызы калыкез тодматозы Удмуртиысь министерствоос. Кылсярысь, Лулчеберетъя но туризмъя министерство возьматоз Удмуртиетӥ лэсьтэм туристъёслы маршрутъёссэ. Йӧскалык политикая министерство тодматоз Герберлы но Пельняньлы сӥзем шулдыръяськонъёсыныз. Тунсыко интыоссы сярысь вералозы Кияса, Сарапул, Дэбес но мукет ёросъёс.Шутэтскыны луэ пӧртэм сямен. Кин ке спортэн выре, со понна Удмуртиын вань пӧртэм комплексъёс, клубъёс, кин ке яратэ мае ке выльзэ тодыны, таосыз понна ужало этнопаркъёс но музейёс. Та юртъёс сярысь но тодыны луоз адӟытонын.Озьы ик та нуналъёсы Шор площадьысь шатёрын ортчылозы котырес ӝӧкъёс, киужъёсъя мастер-классъёс, спорт шудонъёс, удмурт калык кырӟанъёсын но эктонъёсын концертъёс."Удмурт дунне"  Теги: Удмуртиезазинтон  